CELEX: 21995D1230(08)
Language: el
Date: 1995-11-03 00:00:00
Title: Απόφαση αριθ. 5/95 του Συμβουλίου Υπουργών ΑΚΕ-ΕΚ της 3ης Νοεμβρίου 1995 για την αναπροσαρμογή του καταλόγου των λιγότερο ανεπτυγμένων κρατών ΑΚΕ στο άρθρο 330 παράγραφος 1 της τέταρτης σύμβασης της Λομέ

Avis juridique important

|

21995D1230(08)

Απόφαση αριθ. 5/95 του Συμβουλίου Υπουργών ΑΚΕ-ΕΚ της 3ης Νοεμβρίου 1995 για την αναπροσαρμογή του καταλόγου των λιγότερο ανεπτυγμένων κρατών ΑΚΕ στο άρθρο 330 παράγραφος 1 της τέταρτης σύμβασης της Λομέ  

Επίσημη Εφημερίδα αριθ. L 327 της 30/12/1995 σ. 0031 - 0031

ΑΠΟΦΑΣΗ αριθ. 5/95 ΤΟΥ ΣΥΜΒΟΥΛΙΟΥ ΥΠΟΥΡΓΩΝ AKE-EK της 3ης Νοεμβρίου 1995 για την αναπροσαρμογή του καταλόγου των λιγότερο ανεπτυγμένων κρατών AKE στο άρθρο 330 παράγραφος 1 της τέταρτης σύμβασης της Λομέ (95/583/ΕΚ)ΤΟ ΣΥΜΒΟΥΛΙΟ ΥΠΟΥΡΓΩΝ AKE-EK,που συνεδρίασε στη Reduit, στη νήσο Μαυρικίου, από 3 έως 4 Νοεμβρίου 1995,ΣΗΜΕΙΩΝΟΝΤΑΣ ότι η τέταρτη σύμβαση της Λομέ, που υπεγράφη στις 15 Δεκεμβρίου 1989, προβλέπει ειδικά μέτρα προκειμένου να βοηθηθούν τα λιγότερα ανεπτυγμένα, τα μεσόγεια και τα νησιωτικά κράτη AKE ώστε να υπερβούν τις δυσχέρειες που αντιμετωπίζουν 7ΣΗΜΕΙΩΝΟΝΤΑΣ ότι με ψήφισμα που ενέκρινε στις 19 Μαΐου 1993 στις Βρυξέλλες υπογραμμίζεται ότι η συνεργασία μεταξύ της EK και των λιγότερο ανεπτυγμένων, των μεσόγειων και των νησιωτικών κρατών AKE, πρέπει να εκτιμηθεί σύμφωνα με το άρθρο 326 παράγραφος 6 της σύμβασης 7ΣΗΜΕΙΩΝΟΝΤΑΣ ότι με το ψήφισμα που ενέκρινε στις 19 Μαΐου 1994 στο Mbabane, στο οποίο λαμβάνεται υπό σημείωση η κοινή έκθεση που έχει καταρτισθεί σχετικά με τη μελέτη εκτίμησης από την επιτροπή για τη χρηματοδότηση της ανάπτυξης, απαιτείται έγκαιρος επανακαθορισμός της κατηγορίας των λιγότερο ανεπτυγμένων χωρών χρησιμοποιώντας κριτήρια παρόμοια με τα κριτήρια που χρησιμοποιούν τα Ηνωμένα Έθνη, βάσει κυρίως του μεγέθους του πληθυσμού, του δείκτη ποιότητας ζωής και του σύνθετου οικονομικού δείκτη, ώστε να καταρτισθεί ένας περιεκτικός κατάλογος που θα αναθεωρείται τακτικά και αυτομάτως σύμφωνα με τις ρυθμίσεις εγγραφής και διαγραφής που ισχύουν για τον κατάλογο των λιγότερο ανεπτυγμένων χωρών του OHE 7ΣΗΜΕΙΩΝΟΝΤΑΣ ότι τα εν λόγω κριτήρια και ρυθμίσεις των Ηνωμένων Εθνών είναι εκείνα που εγκρίθηκαν από τη Γενική Συνέλευση των Ηνωμένων Εθνών με το ψήφισμα αριθ. 46/206 της 20ής Δεκεμβρίου 1991 και συμπεριελήφθησαν στην απόφαση 1991/275 της 26ης Ιουλίου 1991 της οικονομικής και κοινωνικής επιτροπής των Ηνωμένων Εθνών 7ΣΗΜΕΙΩΝΟΝΤΑΣ ότι αυτά τα κριτήρια και διακανονισμοί επιβεβαιώθηκαν πρόσφατα από τη Γενική Συνέλευση των Ηνωμένων Εθνών με το ψήφισμά της αριθ. 49/133 της 19ης Δεκεμβρίου 1991 7ΕΚΤΙΜΩΝΤΑΣ ότι τα εν λόγω κριτήρια και διακανονισμοί μπορούν κατά συνέπεια να χρησιμοποιηθούν, με την επιφύλαξη τροποποίησής τους από τη Γενική Συνέλευση, για την τακτική αναθεώρηση και αναπροσαρμογή του καταλόγου των κρατών AKE του άρθρου 330 παράγραφος 1 της σύμβασης, όπως έχει ζητήσει το Συμβούλιο Υπουργών με το ψήφισμά του της 19ης Μαΐου 1994 7ΟΤΙ η Γενική Συνέλευση του ΟΗΕ αποφάσισε επίσης, βάσει των εν λόγω κριτηρίων και διακανονισμών (ψήφισμα αριθ. 49/133 της 19ης Δεκεμβρίου 1994), να τροποποιήσει τον κατάλογο των λιγότερο ανεπτυγμένων χωρών εγγράφοντας σ' αυτόν την Αγκόλα και την Ερυθραία και διαγράφοντας από αυτόν τη Μποτσουάνα 7ΛΑΜΒΑΝΟΝΤΑΣ ΥΠΟΨΗ ΤΟΥ το άρθρο 330 παράγραφος 2 της σύμβασης,ΑΠΟΦΑΣΙΖΕΙ:Άρθρο 1Η Αγκόλα, η Λιβερία, η Μαδαγασκάρη, το Ζαΐρ και η Ζάμπια εγγράφονται στον κατάλογο των κρατών AKE του άρθρου 330 παράγραφος 1 της σύμβασης.Άρθρο 2Η Αντίγκουα και η Μπαρπούντα, το Μπελίζε, η Μποτσουάνα, η Ντομίνικα, η Γρενάδα, ο Άγιος Χριστόφορος και Νέβις, η Αγία Λουκία, ο Άγιος Βικέντιος και οι Γρεναδίνες, οι Σεϋχέλλες, η Σουαζιλάνδη καθώς και η Τόγκα διαγράφονται από τον κατάλογο των κρατών AKE του άρθρου 330 παράγραφος 1 της σύμβασης.Άρθρο 3Η παρούσα απόφαση αρχίζει να ισχύει την τρίτη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Ωστόσο, όσον αφορά τα άρθρα 189 παράγραφος 3, 196 παράγραφος 2 και 197 παράγραφοι 3 και 4 της σύμβασης σχετικά με το Stabex, η παρούσα απόφαση εφαρμόζεται μόνο από την 1η Ιανουαρίου 1996.Βρυξέλλες, 3 Νοεμβρίου 1995.Για το Συμβούλιο Υπουργών AKE-EKΟ ΠρόεδροςL. ATIENZA SERNA